techiaith/cofnodycynulliad_en-cy huggingface dataset:
English: Can I thank Hefin David for that, Llywydd? It is encouraging that the incidence of coronavirus has continued its gradual fall in Caerphilly borough over the last seven days. This is a reflection of the committed efforts of people who live in the area. Provided that fall continues, we will work with local authorities and others to plan for the gradual lifting of those restrictions.
Welsh: A gaf i ddiolch i Hefin David am hynna, Llywydd? Mae'n galonogol bod nifer yr achosion o coronafeirws wedi parhau i ostwng yn raddol ym mwrdeistref Caerffili dros y saith diwrnod diwethaf. Mae hyn yn adlewyrchiad o ymdrechion ymroddedig pobl sy'n byw yn yr ardal. Cyhyd â bod y gostyngiad hwnnw yn parhau, byddwn yn gweithio gydag awdurdodau lleol ac eraill i gynllunio ar gyfer codi'r cyfyngiadau hynny yn raddol.
English: Over the last few weeks here in Caerphilly, we've done our very best to get the community spread of COVID-19 under control, and, as the First Minister recognises, we've achieved that, and I welcome the fact that he recognises that. I also offer him the opportunity, again, to offer congratulations to the people of Caerphilly on achieving that. Could he provide us with an outline of how the decision process is going to be made this week and every week? How does the decision-making process happen? Is it a meeting with the county borough council? Is the health Minister involved? If he can explain how that takes place this week, and, subsequently then, when will the public announcement be made, in what form and how? And perhaps with this last question I'm pushing my luck, but would he be able to give us an indication of where we may be this week?
Welsh: Dros yr wythnosau diwethaf yma yng Nghaerffili, rydym ni wedi gwneud ein gorau glas i reoli lledaeniad cymunedol COVID-19, ac, fel y mae'r Prif Weinidog yn ei gydnabod, rydym ni wedi cyflawni hynny, ac rwy'n croesawu'r ffaith ei fod yn cydnabod hynny. Cynigiaf gyfle iddo hefyd, unwaith eto, longyfarch pobl Caerffili am lwyddo i wneud hynny. A yw'n gallu rhoi amlinelliad i ni o sut y bydd y broses benderfynu yn cael ei gwneud yr wythnos hon a phob wythnos? Sut mae'r broses o wneud penderfyniad yn digwydd? Ai cyfarfod gyda'r cyngor bwrdeistref sirol ydyw? A yw'r Gweinidog iechyd yn cymryd rhan? Os gall egluro sut y mae hynny yn digwydd yr wythnos hon, ac, wedyn, pryd y bydd y datganiad cyhoeddus yn cael ei wneud, ar ba ffurf a sut? Ac efallai gyda'r cwestiwn olaf hwn fy mod i'n gwthio fy lwc, ond a fyddai'n gallu rhoi syniad i ni o'r hyn y gallai ein sefyllfa fod yr wythnos hon?
English: First Minister, thank you for that answer to the question. You talked about data and the use of data, and, obviously, Caerphilly was the first county to go into a localised lockdown on a county-wide basis. I've been promoting, over the last couple of weeks, the use of as much localised data to have hyperlocal lockdowns as possible; the Welsh Government used some of that data to only lock down Llanelli instead of the whole of Carmarthenshire. How do you see, going forward, the use of that localised data helping inform your decision making so that greater use can be made of hyperlocalised lockdowns where the data supports that, instead of county or region-wide lockdowns?
Welsh: Prif Weinidog, diolch am yr ateb yna i'r cwestiwn. Soniasoch am ddata a'r defnydd o ddata, ac, yn amlwg, Caerffili oedd y sir gyntaf i fod yn destun cyfyngiadau symud lleol ar sail sir gyfan. Dros y pythefnos ddiwethaf, rwyf i wedi bod yn hyrwyddo'r defnydd o gymaint o ddata lleol i gael cyfyngiadau symud hyperleol â phosibl; defnyddiodd Llywodraeth Cymru rai o'r data hynny i gyflwyno cyfyngiadau symud yn Llanelli yn unig yn hytrach na Sir Gaerfyrddin gyfan. Sut yr ydych chi'n gweld, wrth symud ymlaen, y defnydd o'r data lleol hynny yn helpu i lywio eich penderfyniadau fel y gellir gwneud mwy o ddefnydd o gyfyngiadau symud hyperleol lle mae'r data yn cefnogi hynny, yn hytrach na chyfyngiadau symud ar draws sir neu ranbarth cyfan?
English: Well, Llywydd, I think that is a very sensible approach, and it's the one that we will adopt as a Welsh Government. If it is possible to concentrate restrictions in the areas where the problem is greatest, that is exactly what we would aim to do. Sometimes the geography of an area makes that more difficult. Sometimes there is simply spread at a community level across a local authority area that precludes us from being able to use those hyperlocal methods. But, as Andrew R.T. Davies has said, we were able to do so in Llanelli, and when I answered Hefin David and said that I hoped we would be able to take the first steps out of local restrictions when it is safe to do so, then one of the ways that that might be possible would be to see whether, within a county borough area, the problem has become concentrated in one part of a council locality and to redraw the restriction boundaries within an area. If that is borne out by the data and can be delivered on the ground, then I think that we have absolutely not closed our minds to pursuing the lifting of some restrictions in that way.
Welsh: Wel, Llywydd, rwy'n credu bod hwnnw'n ddull synhwyrol iawn, a dyna'r un y byddwn ni'n ei fabwysiadu fel Llywodraeth Cymru. Os yw'n bosibl canolbwyntio cyfyngiadau yn yr ardaloedd lle mae'r broblem fwyaf, dyna'n union y byddem ni'n ceisio ei wneud. Weithiau mae daearyddiaeth ardal yn gwneud hynny yn fwy anodd. Weithiau, ceir lledaeniad syml ar lefel gymunedol ar draws ardal awdurdod lleol sy'n ein hatal rhag gallu defnyddio'r dulliau hyperleol hynny. Ond, fel y dywedodd Andrew R.T. Davies, roeddem ni'n gallu gwneud hynny yn Llanelli, a phan atebais Hefin David a dweud fy mod i'n gobeithio y byddem ni'n gallu cymryd y camau cyntaf allan o gyfyngiadau lleol pan fydd yn ddiogel i wneud hynny, yna un o'r ffyrdd y gallai hynny fod yn bosibl fyddai gweld a yw'r broblem wedi'i chanoli, o fewn ardal bwrdeistref sirol, mewn un rhan o ardal cyngor ac i ail-lunio'r ffiniau cyfyngiadau o fewn ardal. Os caiff hynny ei gadarnhau gan y data ac y gellir ei gyflawni ar lawr gwlad, yna rwy'n credu yn sicr nad ydym ni wedi cau ein meddyliau i fynd ar drywydd codi rhai cyfyngiadau yn y ffordd honno.
English: Llywydd, I thank the Member for that question. In a series of meetings last week, I met with the leaders of 20 of the 22 local authorities in Wales to discuss these and related matters. Further meetings will take place this week.
Welsh: Llywydd, diolchaf i'r Aelod am y cwestiwn yna. Mewn cyfres o gyfarfodydd yr wythnos diwethaf, cefais gyfle i gyfarfod ag arweinyddion 20 o'r 22 awdurdod lleol yng Nghymru i drafod y materion hyn a rhai cysylltiedig. Bydd cyfarfodydd pellach yn cael eu cynnal yr wythnos hon.
English: Thank you, First Minister. You've obviously covered a fair amount of this with previous questions, so feel free to be brief. You've mentioned discussions with local authority leaders. In answer to Laura Anne Jones earlier, you reiterated that those discussions - . I spoke with Councillor Peter Fox this morning, the leader of Monmouthshire County Council, currently an amber authority, as I'm sure you're aware, regarding the possible use of hyperlocal lockdowns within that local authority area. Now, I fully understand that, in some cases, it might be easier to have wider lockdowns across a full county area, but could you tell us how you're going to ensure that you can look seriously at the hyperlocal lockdowns? If, for instance, an area in my constituency such as Abergavenny is particularly affected, but other areas in other parts of the county aren't, then it does make a lot of sense to only close down and specifically close down a certain area of the economy like a market town like that without affecting other areas of the county area. So, I wonder if you could tell us what discussions you've had with Peter Fox and with other council leaders about that.
Welsh: Diolch, Prif Weinidog. Mae'n amlwg eich bod chi wedi ymdrin â chryn dipyn o hyn gyda chwestiynau blaenorol, felly mae croeso i chi fod yn gryno. Rydych chi wedi sôn am drafodaethau gydag arweinyddion awdurdodau lleol. Wrth ateb Laura Anne Jones yn gynharach, fe wnaethoch ailadrodd bod y trafodaethau hynny - . Siaradais â'r Cynghorydd Peter Fox y bore yma, arweinydd Cyngor Sir Fynwy, sy'n awdurdod oren ar hyn o bryd, fel y gwyddoch, rwy'n siŵr, am y posibilrwydd o ddefnyddio cyfyngiadau symud hyperleol yn ardal yr awdurdod lleol hwnnw. Nawr, rwy'n deall yn iawn, mewn rhai achosion, y gallai fod yn haws cael cyfyngiadau symud ehangach ar draws ardal sir gyfan, ond a allech chi ddweud wrthym ni sut yr ydych chi'n mynd i sicrhau y gallwch chi edrych o ddifrif ar y cyfyngiadau symud hyperleol? Er enghraifft, os bydd ardal yn fy etholaeth i, fel y Fenni, yn cael ei heffeithio yn arbennig ond nad yw ardaloedd eraill mewn rhannau eraill o'r sir, yna mae'n gwneud llawer o synnwyr i gau ardal benodol o'r economi fel tref farchnad fel honno heb effeithio ar rannau eraill o ardal y sir. Felly, tybed a allech chi ddweud wrthym ni pa drafodaethau yr ydych chi wedi eu cael gyda Peter Fox a chydag arweinyddion cynghorau eraill am hynny.
English: Llywydd, I've had discussions, as I said in answer to an earlier question, with Councillor Peter Fox, and Nick Ramsay has just given us, I think, a practical example of the point that Andrew R.T. Davies made in the last question, and I said then that I thought that was a sensible way of thinking about these things. I'm happy to repeat that in relation to Monmouth. I study the Monmouth figures every day, and Nick Ramsay will be aware that the figures in Monmouthshire have drifted upwards over the last seven days. But this morning I also studied the report from the local incident management team, which tells me that those cases are well known, they've been identified by the TTP process, they are being contained in that way and there is no present case for introducing local restrictions in any part of Monmouthshire. If that were to change and there were to be a concentration of cases in any particular part of that county, then provided that the geographical segregation of that area could be successfully achieved, then we would certainly look at that as a hyperlocal response.
Welsh: Llywydd, rwyf i wedi cael trafodaethau, fel y dywedais wrth ateb cwestiwn cynharach, gyda'r Cynghorydd Peter Fox, ac mae Nick Ramsay newydd roi enghraifft ymarferol i ni, rwy'n credu, o'r pwynt a wnaeth Andrew R.T. Davies yn y cwestiwn diwethaf, a dywedais bryd hynny fy mod i'n credu bod honno'n ffordd synhwyrol o feddwl am y pethau hyn. Rwy'n hapus i ailadrodd hynny yng nghyswllt Sir Fynwy. Rwy'n astudio ffigurau Sir Fynwy bob dydd, a bydd Nick Ramsay yn ymwybodol bod y ffigurau yn Sir Fynwy wedi cynyddu rhyw fymryn dros y saith diwrnod diwethaf. Ond y bore yma astudiais hefyd yr adroddiad gan y tîm rheoli achosion lleol, sy'n dweud wrthyf i bod ymwybyddiaeth dda o'r achosion hynny, eu bod nhw wedi cael eu nodi gan y broses Profi Olrhain Diogelu, eu bod nhw'n cael eu cyfyngu yn y ffordd honno ac nad oes achos ar hyn o bryd dros gyflwyno cyfyngiadau lleol mewn unrhyw ran o Sir Fynwy. Pe byddai hynny yn newid ac y byddai crynodiad o achosion mewn unrhyw ran benodol o'r sir honno, yna ar yr amod y gellid gwahanu'r ardal honno yn ddaearyddol yn llwyddiannus, yna byddem ni'n sicr yn edrych ar hwnnw fel ymateb hyperleol.
English: Llywydd, we meet local authorities and other partners, including the Older People's Commissioner for Wales, regularly to discuss a range of issues including care homes and care home visits.
Welsh: Llywydd, rydym ni'n cyfarfod gydag awdurdodau lleol a phartneriaid eraill, gan gynnwys Comisiynydd Pobl Hŷn Cymru, yn rheolaidd i drafod amrywiaeth o faterion gan gynnwys cartrefi gofal ac ymweliadau â chartrefi gofal.
English: I thank the First Minister for that answer. First Minister, the Older People's Commissioner for Wales, whom you just mentioned, has raised concerns about the impact that a blanket ban on visiting, in her words, could have on the health and well-being of care home residents. The need to prevent infections in care homes is of course of paramount importance, and I do appreciate that it's difficult to balance this against the emotional needs of residents. However, I fear that the trauma of prolonged separation from family members could have a devastating impact on people who rely on seeing members of their family. Visits could be facilitated through a combination of safety measures, including giving visiting families personal protective equipment and COVID safety training, allowing distanced outdoor visits where suitable, and confirming positive test results with second tests, so that 28-day care home lockdowns are only enforced when it's certain that they're necessary. So, First Minister, will you therefore consider the merits of issuing new guidance along these lines in order to resume some family visits?
Welsh: Diolchaf i'r Prif Weinidog am yr ateb yna. Prif Weinidog, mae Comisiynydd Pobl Hŷn Cymru, yr ydych chi newydd ei grybwyll, wedi codi pryderon am yr effaith y gallai gwaharddiad cyffredinol ar ymweliadau, yn ei geiriau hi, ei chael ar iechyd a llesiant preswylwyr cartrefi gofal. Mae'r angen i atal heintiau mewn cartrefi gofal yn hollbwysig, wrth gwrs, ac rwy'n sylweddoli ei bod hi'n anodd cydbwyso hyn gydag anghenion emosiynol preswylwyr. Fodd bynnag, rwy'n ofni y gallai'r trawma o wahaniad estynedig oddi wrth aelodau teulu gael effaith echrydus ar bobl sy'n dibynnu ar weld aelodau o'u teulu. Gellid hwyluso ymweliadau trwy gyfuniad o fesurau diogelwch, gan gynnwys rhoi cyfarpar diogelu personol a hyfforddiant diogelwch COVID i deuluoedd sy'n ymweld, caniatáu ymweliadau awyr agored o bell pan fo hynny'n briodol, a chadarnhau canlyniadau prawf positif gydag ail brofion, fel mai dim ond pan ei bod yn sicr eu bod yn angenrheidiol y caiff cyfyngiadau symud cartrefi gofal 28 diwrnod eu gorfodi. Felly, Prif Weinidog, a wnewch chi ystyried, felly, rhinweddau cyhoeddi canllawiau newydd o'r math hwnnw er mwyn ailddechrau rhai ymweliadau teuluol?
English: Llywydd, I thank Rhianon Passmore for that. The Welsh Government published our recovery plan today. We are committed to a reconstruction that works for all parts of Wales, including Islwyn, by addressing the issues that matter to people most: tackling unemployment, addressing entrenched inequalities, providing affordable housing, the revitalisation of our town centres, and supporting the foundational economy.
Welsh: Llywydd, diolchaf i Rhianon Passmore am hynna. Cyhoeddodd Llywodraeth Cymru ein cynllun adfer heddiw. Rydym ni wedi ymrwymo i ailadeiladu sy'n gweithio i bob rhan o Gymru, gan gynnwys Islwyn, trwy fynd i'r afael â'r materion sydd bwysicaf i bobl: mynd i'r afael â diweithdra, mynd i'r afael ag anghydraddoldebau sefydledig, darparu tai fforddiadwy, adfywio canol ein trefi, a chefnogi'r economi sylfaenol.
English: Thank you, First Minister. As the Member of the Senedd for Islwyn, I warmly welcome this publication by the Welsh Government of its policy and strategy paper. Within the 'Covid 19 Reconstruction: Challenges and Priorities' paper, the Minister states that 'The Welsh Government wants to be open to new ideas and to constructive challenge, so part of this work must be a national conversation. We want to know what matters to you. To start that conversation, we asked people to get in touch through OurFutureWales@gov.wales and tell us what they want our future Wales to look like.' This is a positive and hopeful dialogue to build back better. So, First Minister, will you pledge to the people of Islwyn that the Welsh Government's first priority will be to reduce unemployment and give everyone the opportunity to find and keep work with decent long-term prospects? How will the Welsh Government take this message to all corners of Islwyn and Wales and give the people of Islwyn the chance of employment that they rightfully demand?
Welsh: Diolch, Prif Weinidog. Fel yr Aelod Senedd dros Islwyn, croesawaf yn fawr y cyhoeddiad hwn gan Lywodraeth Cymru o'i phapur polisi a strategaeth. Yn y papur 'Ail-greu ar ôl Covid 19: Heriau a Blaenoriaethau', dywed y Gweinidog 'Mae Llywodraeth Cymru am fod yn agored i syniadau newydd ac i her adeiladol, felly mae'n rhaid i ran o'r gwaith hwn fod yn sgwrs genedlaethol. Rydym am wybod beth sy'n bwysig i chi. I ddechrau'r sgwrs honno, fe wnaethom ofyn i bobl gysylltu drwy CymruEinDyfodol@llyw.cymru a dweud wrthym am eu gweledigaeth ar gyfer Cymru yn y dyfodol.' Mae hon yn ddeialog gadarnhaol a gobeithiol i adeiladu yn ôl yn well. Felly, Prif Weinidog, a wnewch chi addo i bobl Islwyn mai blaenoriaeth gyntaf Llywodraeth Cymru fydd lleihau diweithdra a rhoi'r cyfle i bawb ddod o hyd i waith â rhagolygon hirdymor gwerth chweil, a'i gadw? Sut y bydd Llywodraeth Cymru yn mynd â'r neges hon i bob cwr o Islwyn a Chymru ac yn rhoi'r cyfle i bobl Islwyn gael gwaith y maen nhw'n mynnu ei gael, a hynny'n briodol?
English: Llywydd, can I thank Rhianon Passmore for that? She is right: the Welsh Government is absolutely open to ideas. In fact, over 2,000 contributions came in to my colleague Jeremy Miles's first invitation to people to give us their thoughts upon how a different sort of Wales could emerge from this coronavirus crisis. We are absolutely committed to continuing that dialogue, and to include in our thinking the many, many ideas that come to us, particularly from people who are working at the front line of our communities - doing the jobs, providing the services, reaching out to other people who are vulnerable in those communities. Llywydd, I want to give the Member an absolute assurance that, beyond the health service and the coronavirus crisis, jobs are the very top of the agenda here in the Welsh Government, because we are entering a period in which the economic impact of coronavirus is going to be felt in many families and communities across Wales. As we allow the economy itself to recover, we will act as a Welsh Government, as we have through our economic resilience fund, to make sure that there are opportunities there, particularly for our young people, working alongside the Kickstart programme of the UK Government, to create traineeships and apprenticeships to support employers who are prepared to take on young people as part of their businesses. That will be as true in Islwyn as it will be in any other part of Wales.
Welsh: Llywydd, a gaf i ddiolch i Rhianon Passmore am hynna? Mae hi'n iawn: mae Llywodraeth Cymru yn gwbl agored i syniadau. Yn wir, cafwyd dros 2,000 o gyfraniadau i wahoddiad cyntaf fy nghyd-Weinidog Jeremy Miles i bobl roi eu barn i ni ynghylch sut y gallai gwahanol fath o Gymru gael ei chreu o'r argyfwng coronafeirws hwn. Rydym ni wedi ymrwymo yn llwyr i barhau â'r ddeialog honno, ac i gynnwys yn ein ystyriaethau y syniadau lu yr ydym ni'n eu derbyn, yn enwedig gan bobl sy'n gweithio ar reng flaen ein cymunedau - yn gwneud y swyddi, yn darparu'r gwasanaethau, yn estyn allan at bobl eraill sy'n agored i niwed yn y cymunedau hynny. Llywydd, hoffwn roi sicrwydd llwyr i'r Aelod, y tu hwnt i'r gwasanaeth iechyd ac argyfwng coronafeirws, bod swyddi ar frig yr agenda yma yn Llywodraeth Cymru, oherwydd rydym ni ar ddechrau cyfnod pan fo effaith economaidd coronafeirws yn mynd i gael ei theimlo mewn llawer o deuluoedd a chymunedau ledled Cymru. Wrth i ni ganiatáu i'r economi ei hun wella, byddwn yn gweithredu fel Llywodraeth Cymru, fel yr ydym ni wedi ei wneud trwy ein cronfa cadernid economaidd, i wneud yn siŵr bod cyfleoedd yno, yn enwedig i'n pobl ifanc, gan weithio ochr yn ochr â rhaglen Kickstart Llywodraeth y DU, i greu hyfforddeiaethau a phrentisiaethau i gynorthwyo cyflogwyr sy'n barod i gyflogi pobl ifanc yn rhan o'u busnesau. Bydd hynny yr un mor wir yn Islwyn ag y bydd mewn unrhyw ran arall o Gymru.
English: Llywydd, we have published coronavirus-related guidance for people living in houses in multiple occupation, including guidance specific to students. It was last published on 28 September.
Welsh: Llywydd, rydym ni wedi cyhoeddi canllawiau sy'n ymwneud â'r pandemig coronafeirws ar gyfer pobl sy'n byw mewn tai amlfeddiannaeth, gan gynnwys canllawiau sy'n benodol i fyfyrwyr. Cafodd ei gyhoeddi ddiwethaf ar 28 Medi.
English: Obviously, that's come in after I tabled my question. But I think we need some clarification, for students in particular, but not exclusively, on the difference between HMOs, which are houses with shared facilities but individual tenancies, and shared houses - flatmates, if you like. Because regardless of the legalities of it, both those groups of people will tend to treat their homes in exactly the same way. I'd be grateful, First Minister, if you could confirm that you will look again at this, despite the fact that we've got fairly new guidance, in order to clarify, particularly in non-lockdown areas, quite how the concept of the extended household and bubble works for the families of the individuals living in those houses, because at the moment, under a shared household arrangement, some of those individuals will be excluded from seeing their families. Thank you.
Welsh: Yn amlwg, cafodd ei gyhoeddi ar ôl i mi gyflwyno fy nghwestiwn. Ond rwy'n credu bod angen rhywfaint o eglurhad arnom ni, i fyfyrwyr yn benodol, ond nid yn unig, am y gwahaniaeth rhwng tai amlfeddiannaeth, sy'n dai â chyfleusterau a rennir ond tenantiaethau unigol, a thai a rennir - ffrindiau'n rhannu llety, os hoffech chi. Oherwydd, beth bynnag yw'r agweddau cyfreithiol, bydd y ddau grŵp hynny o bobl yn dueddol o drin eu cartrefi yn yr un ffordd yn union. Byddwn i'n ddiolchgar, Prif Weinidog, os gallech chi gadarnhau y byddwch chi'n ystyried hyn eto, er bod gennym ni ganllawiau gweddol newydd, er mwyn egluro, yn enwedig mewn ardaloedd nad ydyn nhw o dan gyfyngiadau symud, sut y mae cysyniad y cartref estynedig a'r swigod yn gweithio i deuluoedd yr unigolion sy'n byw yn y tai hynny, oherwydd ar hyn o bryd, o dan drefniant cartref a rennir, bydd rhai o'r unigolion hynny'n cael eu heithrio rhag gweld eu teuluoedd. Diolch.
English: Llywydd, I thank Suzy Davies for that. Of course, I recognise that the guidance was published after her question was submitted. Alongside the guidance, we have published a series of frequently asked questions to deal with some of the complexity that there is in this area. And it is a genuinely complex area, with the intersection between the different living arrangements that students who live in Wales tend to occupy - but also other people, not simply students, who live in houses in multiple occupation, or live in flats in the way that Suzy Davies has described. I will, of course, ask my officials to study the record of today's proceedings, and if we haven't already been able to provide a clarification with our guidance on the specific question that Suzy Davies has raised this afternoon - that we will aim to do so as soon as we're able to get that to happen.
Welsh: Llywydd, rwy'n diolch i Suzy Davies am hynny. Wrth gwrs, rwy'n cydnabod bod y canllawiau wedi'u cyhoeddi ar ôl iddi hi gyflwyno ei chwestiwn. Ochr yn ochr â'r canllawiau, rydym wedi cyhoeddi cyfres o gwestiynau cyffredin i ymdrin â rhywfaint o'r cymhlethdod sydd yn y maes hwn. Ac mae'n faes gwirioneddol gymhleth, gyda'r rhyngblethu rhwng y gwahanol drefniadau byw sy'n dueddol o fod gan fyfyrwyr sy'n byw yng Nghymru - ond hefyd bobl eraill, nid myfyrwyr yn unig, sy'n byw mewn tai amlfeddiannaeth, neu sy'n byw mewn fflatiau yn y ffordd y mae Suzy Davies wedi'i ddisgrifio. Byddaf i, wrth gwrs, yn gofyn i fy swyddogion astudio cofnod trafodion heddiw, ac os nad ydym ni eisoes wedi gallu rhoi eglurhad gyda'n canllawiau ar y cwestiwn penodol y mae Suzy Davies wedi'i godi y prynhawn yma - byddwn ni'n ceisio gwneud hynny cyn gynted ag y gallwn ni ei sicrhau.
English: The next item is the business statement and announcement, and I call on the Trefnydd to make the statement. Rebecca Evans.
Welsh: Yr eitem nesaf, felly, yw'r datganiad a chyhoeddiad busnes, a dwi'n galw ar y Trefnydd i wneud y datganiad hynny. Rebecca Evans.